Մեզ հաջողվեց պարզել տարածքի սեփականատիրոջ ինքնությունը, ով քաղաքի կենտրոնական՝ Վարդանանց հրապարակում, արդեն իսկ գրենական պիտույքների խոշոր խանութ ունի: Նա այդ տարածքը ձեռք է բերել դեռ նախկին քաղաքապետի՝ Վարդան Ղուկասյանի օրոք, սակայն երկար ժամանակ Է ոչինչ չէր նախաձեռնում: Խանութի աշխատողները սակայն հրաժարվեցին տնօրենի կոնտակտները մեզ տրամադրել: Իսկ ահա Գյումրու համայնքապետարանի Բնակկոմունալ և շրջակա միջավայրի պահպանության բաժնի պետ Կնյազ Մանասյանը տեղում չէր, որպեսզի կանաչ տարածքի հետ կապված ճշտումներ անեինք: Մեզ ասացին, որ նա հասարակական խորհրդակցության է, թե երբ տեղում կլինի, չգիտեն:Քանի որ Գյումրու համայնքապետարանում նախընտրում են գրավոր հարցումները, մենք խնդրի վերաբերյալ նաև գրավոր հարցում ենք ուղարկել, որի պատասխանը, հուսանք,կստանանք: